BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50428)
  + [Valencià](/va/acuerdo/50278)






Selector de idioma

Leer

* [Español](/es/acuerdo/50736)
* [Valencià](/va/acuerdo/50036)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025

Data d'aprovació
:   14/03/2024

Data de publicació
:   15/04/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50504)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50634)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50786)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025&url=https://www.boua.ua.es/va/acuerdo/50847)

**Títol:** BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 14 de març de 2024

BEQUES DE COL·LABORACIÓ AMB LA BIBLIOTECA UNIVERSITÀRIA DURANT EL CURS ACADÈMIC 2023/2024 I 2024/2025

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva de beques de col·laboració amb la Biblioteca Universitària per a exercir, entre altres, les tasques següents:

-          Suport en tasques de difusió de la Biblioteca

-          Suport en els taulells d'informació dels punts de servei de la Biblioteca

-          Tasques d'acompanyament i guia en les visites a la Biblioteca

-          Participació en el desenvolupament dels actes institucionals

-          Suport en les activitats desenvolupades a la Biblioteca

Aquestes beques estan destinades a l'alumnat d'aquesta Universitat en règim de compatibilitat amb els seus estudis universitaris i com a complement a aquests, per a ampliar les seues competències transversals, augmentar-ne les capacitats i, per tant, les aptituds, potenciar amb això la seua ocupabilitat. Es tracta d'un complement no reglat de formació transversal i la seua ocupabilitat destinada a l'alumnat de la UA per a prestar el suport en les activitats que els diferents departaments, centres, serveis i vicerectorats desenvolupen al llarg del curs acadèmic.

2. Requisits de les persones beneficiàries

Podran sol·licitar aquesta beca, l'alumnat que reunisca tots i cadascun d'aquests requisits:

-          Estar matriculat o matriculada a la Universitat d'Alacant durant el curs 2023/2024 i posteriorment durant el curs 2024/2025, en estudis de grau. En cas de no fer efectiva la matrícula en el curs 2024/2025 l'adjudicació de la beca de col·laboració serà revocada.

-          Tenir disponibilitat horària (matí o vesprada) per a adaptar-se a les diferents activitats

-          No ser beneficiària o beneficiari d'una altra ajuda destinada al mateix objecte.

3. Nombre i dotació de les beques

El nombre de beques estarà determinat pel nombre de col·laboracions que es facen de manera efectiva al llarg del curs acadèmic 2024/2025 per part dels i les estudiants, en funció de les sol·licituds de becaris o becàries de col·laboració que es reben per a atendre els diferents actes o activitats.

L'assignació total de totes les beques serà d'un màxim de 5.000 €.

La dotació de cada beca, serà la que resulte del total d'hores que es preste la col·laboració, a raó de 10 € bruts per cada hora.

La participació de l'alumnat es desenvoluparà al llarg del curs 2024-2025, si escau, fins que es resolga una nova convocatòria.

4. Termini i procediment de presentació de sol·licituds

4.1 Termini de presentació

El termini per a sol·licitar la beca s'obrirà a partir de l'endemà de la publicació d'aquesta convocatòria en el BOUA i finalitzarà el 29 d'abril de 2024 a les 23.59 h.

4.2 Procediment de presentació:

La sol·licitud es presentarà a través del següent formulari d'UACloud, al qual s'haurà d'adjuntar la documentació requerida si escau. L'accés al formulari electrònic es fa des de: <https://cvnet.cpd.ua.es/uaCuestionarios/acceso/preguntas.aspx?idcuestionario=160358&idioma=ca>

La identificació es farà amb les mateixes claus d'usuari/ària i contrasenya d'UACloud/Campus Virtual.

S'adjuntarà la documentació següent:

·         Currículum i carta de motivació

·         Documentació que acredite els mèrits al·legats en el currículum (només aquella que no haja sigut expedida o es trobe en poder de la Universitat d'Alacant).

L'òrgan gestor sol·licitarà a la unitat administrativa corresponent, la informació que acredite els criteris de valoració que obre en poder la Universitat d'Alacant, tret que la persona interessada s'hi opose expressament i, en aquest cas, haurà d'adjuntar la documentació a la sol·licitud.

De manera excepcional, si no es poguera obtenir la informació esmentada, podrà sol·licitar-se novament a la persona interessada la seua aportació.

Una vegada finalitzat el termini s'ordenaran i revisaran les sol·licituds d'acord amb el barem que figura en el punt 5.

Una vegada feta la valoració per part de la Comissió de Valoració, es farà proposta provisional de resolució i es concedirà un termini de 3 dies hàbils d'al·legacions. Després de les al·legacions i resoltes les mateixes, si escau, es dictarà resolució de concessió per l'òrgan competent.

Totes les resolucions, així com la informació d'altres actes que requerisquen publicació i que es deriven d'aquesta convocatòria es publicaran en la web de la convocatòria: <https://biblioteca.ua.es/va/beques/beques-de-col-laboracio-amb-la-bua-2023-24-i-2024-25.html>

5. Criteris d'adjudicació

La comissió encarregada de resoldre l'assignació de les beques (la composició de les quals es detalla en el punt 6.2) valorarà les sol·licituds presentades i que complisquen els requisits d'acord amb el barem que es detalla a continuació.

Només podran ser considerats aquells mèrits obtinguts fins avui que finalitze el termini de presentació d'instàncies.

Les persones sol·licitants que estiguen admeses en la convocatòria, estaran obligades a acudir a l'entrevista. En cas de no presentar-se la persona, perdrà el dret a continuar en el procés d'assignació de les beques.

L'assignació de beques es farà seguint els criteris següents:

1.    Expedient acadèmic. Màxim 2 punts. Es calcularà per la Universitat dividint la nota mitjana de l'expedient entre 2, d'acord amb el que disposa el Reial decret 1125/2003.

2.    Idioma valencià: fins a un màxim d'1 punt.

Es valoraran els coneixements de valencià degudament acreditats a partir del B1, mitjançant certificació expedida per la Junta Qualificadora de Coneixements de Valencià o per les Universitats de l'àmbit lingüístic català, o convalidats o equiparats per la normativa vigent o per acords específics.

- Nivell C1 o superior: 1 punt

- Nivell B2: 0,50 punts

- Nivell B1: 0,25 punts

3. Idioma estranger (anglès). Màxim 1 punt

Es valoraran els cursos d'idiomes degudament acreditats per centres o organismes oficials a partir del B1 i les certificacions oficials.

- Nivell C1 o superior: 1 punt

- Nivell B2: 0,50 punts

- Nivell B1: 0,25 punts

4. Altres mèrits relacionats amb les tasques i activitats de la convocatòria: fins a un màxim 1 punt.

5. Entrevista personal: fins a un màxim de 5 punts

Els criteris per a valoració són:

5.1 Capacitat de resposta: 1 punt.

5.2 Claredat en l'exposició: 1 punt.

5.3 Motivació i entusiasme: 1 punt.

5.4 Capacitat per a identificar i resoldre problemes: 1 punt.

5.5 Capacitat de comunicació divulgativa: 1 punt.

6. Òrgan gestor, Comissió de Valoració i unitat administrativa de referència.

6.1 Òrgan gestor

L'òrgan gestor de la convocatòria és la Biblioteca Universitària, que s'encarrega de l'ordenació i la instrucció del procediment. Acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència que gestionarà la convocatòria és la Biblioteca Universitària, i el seu mètode de contacte és per correu electrònic: [otj@vj.eu](mailto:cqd@wp.pa)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius, amb indicació que si així no es fera, s'entendrà que ha desistit de la petició, prèvia resolució que haurà de ser dictada en els termes previstos legalment.

6.2 Comissió de Valoració

La Comissió encarregada de la valoració de les sol·licituds, serà la comissió de selecció.

La comissió de selecció farà l'examen i l'avaluació de les sol·licituds presentades, així com la proposta de concessió consegüent i denegació de les beques.

La comissió tindrà la següent composició:

Presidència:

Direcció de la Biblioteca Universitària o persona en la qual delegue.

Secretària:

Direcció adjunta de Suport a les Usuàries i Usuaris o persona en la qual delegue.

Vocals:

Subdirecció Biblioteca Filosofia i Lletres

Subdirecció Gestió de la Qualitat i la Comunicació

Subdirecció PUNT BIU (Punt de Formació i Informació)

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les successives resolucions, com també la informació d'altres actes que requerisquen publicació i que es deriven d'aquesta convocatòria, es publicaran en l'adreça de la pàgina web de la Biblioteca: <https://biblioteca.ua.es/va/beques/beques-de-col-laboracio-amb-la-bua-2023-24-i-2024-25.html>, que substitueix la notificació a les persones interessades i produeix els mateixos efectes.

La llista definitiva de sol·licituds admeses i excloses es publicarà en aqueixa pàgina web una vegada acabat el termini d'al·legacions. Una vegada publicat el llistat, es reunirà la comissió de valoració per a l'aplicació del barem i la resolució del procés.

La resolució provisional d'adjudicació de les beques de col·laboració  es publicarà en aqueixa pàgina web i s'obrirà un període d'al·legacions de 3 dies hàbils a comptar a partir de l'endemà a la data de publicació.

La resolució definitiva es publicarà en aqueixa pàgina web i les persones seleccionades tindran un termini de 5 dies hàbils a comptar a partir de l'endemà a la data de publicació per a acceptar la beca i presentar la documentació necessària per a la tramitació de la beca i dels pagaments de la beca i l'alta en Seguretat Social, documentació que se li requerirà a través d'un avís en el correu electrònic de la UA.

8. Marc legal i pressupostari

La convocatòria d'ajuda, que serveix de base reguladora, amb codi 2024SBV058, es troba recollida en la línia de subvenció 2024LS007 de l'edició 2024 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria d'un màxim de 5.000 euros serà sufragada amb càrrec al capítol IV de la Biblioteca de la Universitat d'Alacant (clau orgànica 09.21.7Z.51.87). L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

9. Obligacions, justificació de les persones beneficiàries i pagament.

9.1 Obligacions de les persones beneficiàries.

Són obligacions de les persones beneficiàries, a més de les establides en l'article 14 de Llei 38/2003, General de Subvencions, les següents:

- Les persones finalment admeses assistiran obligatòriament a un curs de formació, amb una duració aproximada de 3 hores i relacionat amb les tasques que cal realitzar.

La falta d'assistència al curs implicarà la no concessió de la beca.

- L'emplenament de la documentació necessària conduent a la tramitació de les beques.

- Les persones admeses per a les beques es comprometen a complir amb els compromisos adquirits i participar amb la deguda responsabilitat en les activitats per a les quals se'ls requerisca amb suficient antelació.

- La concessió d'aquesta beca serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

- Es reservarà un 5% de les beques oferides per a estudiants que acrediten un grau de discapacitat igual o superior al 33%.

L'incompliment per la persona beneficiària de qualsevol dels requisits i obligacions establits en la resolució de concessió de l'ajuda i en aquesta convocatòria, podrà donar lloc a la revocació total o parcial de la beca i al reintegrament, si escau, de les quantitats indegudament percebudes.

9.2 Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat pagarà d'ofici la subvenció concedida.

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Informem que la persona interessada podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de Protecció de Dades a través de l'adreça [sca@uk.ia](mailto:egl@jr.fn).

La informació addicional i detallada sobre Protecció de Dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i tots actes administratius que se'n deriven, que esgoten la via administrativa, podrà interposar-se recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 de març de 2024

La rectora

PD de signatura la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03875 Sant Vicent del Raspeig - Alacant  
 Tel. 16 024 0794 - Fax 68 881 5056](https://www.google.es/maps/@73.525334,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12987&trk=tyah&trkInfo=tarId%1G1466235734876%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)